รายชื่อภาพยนตร์ในจักรวาลภาพยนตร์มาร์เวล

จักรวาลภาพยนตร์มาร์เวล () เป็นภาพยนตร์ชุดแนวซูเปอร์ฮีโรสัญชาติอเมริกัน สร้างโดยมาร์เวลสตูดิโอส์ ดัดแปลงจากตัวละครที่ปรากฏในสิ่งพิมพ์ของมาร์เวลคอมิกส์ ภาพยนตร์ในภาพยนตร์ชุดนี้ดำเนินเรื่องอยู่ในจักรวาลร่วมกัน ภาพยนตร์เริ่มต้นถ่ายทำตั้งแต่ปี ค.ศ. 2007 จนถึงปัจจุบัน มาร์เวลสตูดิโอส์ ได้ถ่ายทำและฉายภาพยนตร์แล้วทั้งหมด 35 เรื่อง โดยมีภาพยนตร์อย่างน้อย 10 เรื่องกำลังอยู่ในขั้นตอนต่าง ๆ ของการพัฒนา และเป็นภาพยนตร์ชุดที่ทำเงินสูงที่สุดตลอดกาล โดยทำเงินทั่วโลกมากกว่า 3.14&nbsp;หมื่นล้านดอลลาร์สหรัฐ รวมไปถึง *[[อเวนเจอร์ส: เผด็จศึก]]* ก็เคยกลายเป็นภาพยนตร์ที่ทำเงินสูงที่สุดในช่วงเวลาที่ฉาย

เควิน ไฟกี เป็นผู้อำนวยการสร้างภาพยนตร์ทุกเรื่องในภาพยนตร์ชุด ร่วมกับ อาวี อาราด ในภาพยนตร์สองเรื่องแรกที่ฉาย, เกล แอนน์ เฮิร์ด ใน *[[มนุษย์ตัวเขียวจอมพลัง]]*, เอมี ปาสคาล ใน ภาพยนตร์สไปเดอร์-แมน, สตีเวน บรูสซาร์ด ใน *[[แอนท์-แมน และ เดอะ วอสพ์]]* กับ *[[แอนท์-แมน และ เดอะ วอสพ์: ตะลุยมิติควอนตัม]]*, โจนาธาน ชวาร์ตซ์ ใน *[[ชาง-ชี กับตำนานลับเท็นริงส์]]*, เนต มัวร์ ใน *[[ฮีโร่พลังเทพเจ้า]]*, *[[แบล็ค แพนเธอร์: วาคานด้าจงเจริญ]]* และ *[[กัปตัน อเมริกา: ศึกฮีโร่จักรวาลใหม่]]*, แบรด วินเดอร์บอม ใน *[[ธอร์: ด้วยรักและอัสนี]]*, ไรอัน เรย์โนลส์, ชอว์น เลวีและลอเรน ชูเลอร์ ดอนเนอร์ ใน *[[เดดพูล & วูล์ฟเวอรีน]]* และ มัลคอล์ม สเปลแมน ใน *ศึกฮีโร่จักรวาลใหม่* ภาพยนตร์เขียนบทและกำกับโดยหลากหลายคนและมักประกอบด้วยนักแสดงนำจำนวนมาก

มาร์เวลสตูดิโอส์ฉายภาพยนตร์เป็นกลุ่มที่เรียกว่า "เฟส" () ภาพยนตร์เรื่องแรกคือ *[[ไอรอนแมน มหาประลัย คน เกราะ เหล็ก]]* (2008) จัดจำหน่ายโดยพาราเมาต์พิกเจอส์ ตามด้วย *[[ไอรอนแมน 2]]* (2010), *[[ธอร์ เทพเจ้าสายฟ้า]]* (2011) และ *[[กัปตันอเมริกา: อเวนเจอร์ที่ 1]]* (2011) ทั้งหมดจัดจำหน่ายโดยพาราเมาต์เช่นกัน ในขณะที่ ยูนิเวอร์แซลพิกเจอส์ เป็นผู้จัดจำหน่ายภาพยนตร์เรื่อง *[[มนุษย์ตัวเขียวจอมพลัง]]* (2008) ต่อมา วอลต์ดิสนีย์สตูดิโอส์โมชันพิกเจอส์ เริ่มเป็นผู้จัดจำหน่ายภาพยนตร์ชุด เริ่มต้นจากภาพยนตร์ข้ามฝั่งเรื่อง *[[ดิ อเวนเจอร์ส]]* (2012) เป็นการสิ้นสุดเฟสหนึ่ง เฟสสอง ประกอบด้วย  *[[ไอรอนแมน 3]]* (2013), *[[ธอร์ เทพเจ้าสายฟ้าโลกาทมิฬ]]* (2013), *[[กัปตันอเมริกา: มัจจุราชอหังการ]]* (2014), *[[รวมพันธุ์นักสู้พิทักษ์จักรวาล]]* (2014), *[[ดิ อเวนเจอร์ส: มหาศึกอัลตรอนถล่มโลก]]* (2015) และ *[[มนุษย์มดมหากาฬ]]* (2015)

*[[กัปตันอเมริกา: ศึกฮีโร่ระห่ำโลก]]* (2016) เป็นภาพยนตร์เรื่องแรกใน เฟสสาม ตามด้วย *[[จอมเวทย์มหากาฬ]]* (2016), *[[รวมพันธุ์นักสู้พิทักษ์จักรวาล 2]]* (2017), *[[สไปเดอร์-แมน: โฮมคัมมิ่ง]]* (2017), *[[ธอร์: ศึกอวสานเทพเจ้า]]* (2017), *[[แบล็ค แพนเธอร์ (ภาพยนตร์)|แบล็ค แพนเธอร์]]* (2018), *[[อเวนเจอร์ส: มหาสงครามล้างจักรวาล]]* (2018), *[[แอนท์-แมน และ เดอะ วอสพ์]]* (2018), *[[กัปตัน มาร์เวล (ภาพยนตร์)|กัปตัน มาร์เวล]]* (2019), *[[อเวนเจอร์ส: เผด็จศึก]]* (2019) และ *[[สไปเดอร์-แมน: ฟาร์ ฟรอม โฮม]]* (2019) ภาพยนตร์ในสามเฟสแรกเรียกรวมกันว่า "ดิอินฟินิตีซากา" สำหรับภาพยนตร์สไปเดอร์-แมนนั้น โซนี่พิคเจอร์ส เป็นผู้ออกทุน, จัดจำหน่ายและเจ้าของ

เฟสสี่ เริ่มต้นด้วย *[[แบล็ค วิโดว์ (ภาพยนตร์ พ.ศ. 2564)|แบล็ค วิโดว์]]* (2021), ตามมาด้วย *[[ชาง-ชี กับตำนานลับเท็นริงส์]]* (2021), *[[ฮีโร่พลังเทพเจ้า]]* (2021), *[[สไปเดอร์-แมน: โน เวย์ โฮม]]* (2021), *[[จอมเวทย์มหากาฬ ในมัลติเวิร์สมหาภัย]]* (2022), *[[ธอร์: ด้วยรักและอัสนี]]* (2022) และ *แบล็ค แพนเธอร์: วาคานด้าจงเจริญ* (2022) ในเฟสนี้ยังมี ละครโทรทัศน์แปดชุดและสองรายการพิเศษ สำหรับบริการสตรีมมิง ดิสนีย์+

เฟสห้าเริ่มต้นด้วย *แอนท์-แมน และ เดอะ วอสพ์: ตะลุยมิติควอนตัม* (2023), ตามมาด้วย *[[รวมพันธุ์นักสู้พิทักษ์จักรวาล 3]]* (2023), *[[เดอะ มาร์เวลส์]]* (2023), *[[เดดพูล & วูล์ฟเวอรีน]]* (2024), *[[กัปตัน อเมริกา: ศึกฮีโร่จักรวาลใหม่]]* (2025) และ *[[ธันเดอร์โบลต์ส*]]* (2025) ในเฟสนี้ยังมีละครโทรทัศน์เก้าปีในดิสนีย์+ เฟสหกเริ่มต้นด้วย *[[เดอะ แฟนแทสติก โฟร์: จุดเริ่มต้นปฐมบทใหม่]]* (2025), *[[อเวนเจอร์ส: ดูมส์เดย์]]* (2026), *[[สไปเดอร์-แมน: แบรนด์ นิว เดย์]]* (2026) และ *[[อเวนเจอร์ส: ซีเครตวอร์ส]]* (2027) เฟสสี่, ห้าและหก รวมกันเรียกว่า "เดอะมัลติเวิร์สซากา"

## การพัฒนา
thumb|upright|เควิน ไฟกี ช่วยสร้างจักรวาลสื่อร่วมจากทรัพย์สินของมาร์เวล
เมื่อ ค.ศ. 2005 มาร์เวลเอนเตอร์เทนเมนต์ เริ่มวางแผนการสร้างภาพยนตร์ของตนเองโดยอิสระและจัดจำหน่ายผ่าน พาราเมาต์พิกเจอส์ ในเดือนมิถุนายน ค.ศ. 2007 มาร์เวลสตูดิโอส์ ได้เงินทุนจากวงเงินสินเชื่อมูลค่า 525 ล้านดอลลาร์สหรัฐกับ เมอร์ริล ลินช์ แผนการณ์ของมาร์เวลคือเปิดตัวละครหลักของพวกเขาในภาพยนตร์แต่ละเรื่อง แล้วรวมเข้าด้วยกันในภาพยนตร์ข้ามฝั่ง

ในเดือนพฤศจิกายน ค.ศ. 2013 เควิน ไฟกี หัวหน้าของมาร์เวลสตูดิโอส์กล่าวว่า "ในโลกอุดมคติ" ภาพยนตร์ที่ฉายในแต่ละปีจะประกอบด้วยภาพยนตร์หนึ่งเรื่องจากตัวละครที่มีอยู่แล้วและอีกเรื่องที่มีตัวละครใหม่ โดยกล่าวว่ามันเป็น "จังหวะที่ดี" ในรูปแบบนั้น แม้ว่าจะไม่ได้เป็นเช่นนั้นเสมอไป โดยเห็นได้ชัดจากการฉายภาพยนตร์ *[[ไอรอนแมน 3]]* และ *[[ธอร์ เทพเจ้าสายฟ้าโลกาทมิฬ]]* ใน ค.ศ. 2013 เขากล่าวว่ามันเป็น "บางสิ่งที่ต้องมุ่งหมาย" ไฟกีขยายความในเดือนกรกฎาคม ค.ศ. 2014 โดยกล่าวว่า "ผมไม่รู้ว่าเราจะใช้ [รูปแบบนั้น] *ทุก ๆ* ปี แต่เรากำลังทำเช่นนั้นในปี 2014 และ 2015 ผมคิดว่าน่าจะเป็นอย่างนั้น สนุกที่จะทำสิ่งนั้นต่อไป" หลังจากเปิดเผยวันฉายภาพยนตร์หลายเรื่องจนถึง ค.ศ. 2019 ในเดือนกรกฎาคม ค.ศ. 2014 ซึ่งบางปีมีกำหนดฉายสามเรื่อง ไฟกีกล่าวว่าไม่มี "ตัวแบ่งตัวเลข" ที่บอกให้สตูดิโอเพิ่มผลงานภาพยนตร์ แต่เกี่ยวกับ "การจัดการแฟรนไชส์ [ที่มีอยู่] ภาพยนตร์ต่อภาพยนตร์ และเมื่อเรามีทีมที่พร้อมจะทำงาน ทำไมบอกให้พวกเขาหายไปเป็นเวลาสี่ปีเพียงเพราะเราไม่มีเวลาว่าง ? เราควรหาวิธีที่จะทำให้สิ่งนั้นดำเนินต่อไป" หลังจากเปิดเผยชื่อภาพยนตร์หลายเรื่องในเดือนตุลาคม ค.ศ. 2014  ไฟกีกล่าวว่า "ตอนนี้สตูดิโอกำลังเดินหน้าเต็มกำลัง ... ซึ่งทำให้เราสบายใจเป็นครั้งแรก ... เพื่อเพิ่มภาพยนตร์สามเรื่องต่อปี [ในปี 2017 และ 2018] แทนที่แค่สองเรื่อง โดยไม่ต้องเปลี่ยนวิธีการของเรา" เกี่ยวกับความเป็นที่ได้ที่จะเกิด "ความเหนื่อยล้าฮีโร" ไฟกีกล่าวว่าแม้ว่าภาพยนตร์แต่ละเรื่องจะสร้างจากมาร์เวลคอมิกส์และมีโลโก้ "มาร์เวลสตูดิโอส์" เขาเชื่อว่าภาพยนตร์แต่ละเรื่องมีความแตกต่างกันเพื่อช่วยแยกความแตกต่างจากจักรวาลภาพยนตร์มาร์เวลและภาพยนตร์ซูเปอร์ฮีโรเรื่องอื่น ๆ ตัวอย่างเช่น เขาระบุว่า *[[กัปตันอเมริกา: ศึกฮีโร่ระห่ำโลก]]* และ *[[จอมเวทย์มหากาฬ]]* ที่ฉายใน ค.ศ. 2016 โดยมาร์เวลสตูดิโอส์ เป็นภาพยนตร์ที่แตกต่างกันอย่างสิ้นเชิง สตูดิโอหวังว่าจะสร้างความประหลาดใจให้กับผู้ชมต่อไปและมั่นใจว่าสตูดิโอนั้น "ไม่ตกอยู่ในสิ่งที่คล้ายคลึงกันมากเกินไป"

เมื่อเดือนกุมภาพันธ์ ค.ศ. 2014 ไฟกีกล่าวว่ามาร์เวลสตูดิโอส์ต้องการเลียนแบบ "จังหวะ" ที่หนังสือการ์ตูนได้พัฒนาขึ้นโดยให้ตัวละครปรากฏในภาพยนตร์ของตัวเองแล้วมารวมกันเหมือน "เหตุการณ์ใหญ่หรือซีรีส์ข้ามฝั่ง",ด้วยภาพยนตร์เรื่อง *อเวนเจอร์ส* ที่ทำหน้าที่เป็น "หมุดขนาดใหญ่ยักษ์" เพื่อเป็นการขยายตัวละครในจักรวาลและปล่อยให้ภาพยนตร์แต่ละเรื่องได้หายใจและทำงานด้วยตัวเอง ตรงกันข้ามกับการรวมทีมของอเวนเจอร์สนอกเหนือจากภาพยนตร์ *อเวนเจอร์ส* ไฟกีกล่าวว่าเป็นเรื่องเกี่ยวกับ "การสอนผู้ชมภาพยนตร์ทั่วไปเกี่ยวกับ แนวความคิดของตัวละครที่มีอยู่แยกจากกัน มารวมกันสำหรับเหตุการณ์เฉพาะและจากไปและอยู่ในโลกของตัวเองอีกครั้ง เหมือนกับที่นักอ่านการ์ตูนทำมาหลายทศวรรษ ... ผู้คนมักจะยอมรับว่ามีเวลาที่พวกเขาควรจะอยู่ด้วยกันและมีเวลาที่พวกเขาไม่อยู่"

เมื่อเดือนเมษายน ค.ศ. 2016 ขณะที่จักรวาลกำลังจะเข้าสู่เฟสสี่ ไฟกีรำลึกถึงสามเฟสแรก โดยกล่าวว่า "ผมคิดว่าจะมีช่วงสุดท้ายของเฟสสาม เช่นเดียวกับการเริ่มต้นใหม่ที่จะบ่งบอกถึงบทที่แตกต่าง, แตกต่าง  และแตกต่างอย่างชัดเจนในสิ่งที่สักวันหนึ่งจะเป็นซากาแรกที่สมบูรณ์ซึ่งประกอบด้วยสามเฟส" ผู้กำกับ โจ รุสโซ เสริมว่า เฟสสามคือ "เฟสที่รื้อโครงสร้าง" ของจักรวาลภาพยนตร์มาร์เวล เริ่มต้นด้วย *[[กัปตันอเมริกา: ศึกฮีโร่ระห่ำโลก]]* (2016) นำไปสู่ "สุดยอดภาพยนตร์" ของ *[[อเวนเจอร์ส: มหาสงครามล้างจักรวาล]]* (2018) และ *[[อเวนเจอร์ส: เผด็จศึก]]* (2019) หนึ่งปีต่อมา ไฟกีรู้สึกว่าหลังจากบทสรุปของเฟสสาม มาร์เวลอาจเลิกจัดกลุ่มภาพยนตร์เป็นเฟสต่าง ๆ โดยกล่าวว่า "อาจเป็นเรื่องใหม่" ไฟกี กล่าวว่า *อเวนเจอร์ส: เผด็จศึก* จะให้ "จุดจบที่สมบูรณ์ที่สุด" แก่ภาพยนตร์และเส้นเรื่องก่อนหน้านั้น โดยแฟรนไชส์มี "สองช่วงเวลาที่แตกต่างกัน ทุกอย่างก่อน [*เผด็จศึก*] และทุกอย่างหลังจากนั้น" ภาพยนตร์หลายเรื่องที่วางแผนไว้ต่อจาก *เผด็จศึก* ตั้งใจให้ "แตกต่างอย่างสิ้นเชิง" จากภาพยนตร์ในดิอินฟินิตีซากา

เมื่อเดือนกรกฎาคม ค.ศ. 2019 ไฟกีประกาศเฟสสี่ที่งานแซนดีเอโกคอมิก-คอน ประกอบด้วยภาพยนตร์และละครชุดทางโทรทัศน์บนดิสนีย์+ เมื่อเดือนธันวาคม ค.ศ. 2020 ที่งานวันนักลงทุนของดิสนีย์ มาร์เวลสตูดิโอส์ให้ข้อมูลเพิ่มเติมเกี่ยวกับภาพยนตร์ที่ประกาศก่อนหน้านี้สำหรับเฟสนี้ เมื่อปลายเดือนมิถุนายน ค.ศ. 2022 ในขณะที่เฟสสี่ใกล้จะถึงบทสรุป ไฟกีกล่าวว่า เขารู้สึกว่าผู้ชมจะเริ่มเห็นว่าซากาต่อไปของจักรวาลภาพยนตร์มาร์เวลจะมุ่งหน้าไปทางไหน และเสริมว่ามีเงื่อนงำมากมายตลอดทั้งเฟสว่ามันจะเป็นเช่นไร เขากล่าวว่ามาร์เวลสตูดิโอส์จะ "ตรงไปตรงมามากกว่านี้" เกี่ยวกับแผนการในอนาคตของพวกเขาในเดือนต่อ ๆ ไป เพื่อให้ผู้ชมได้เห็น "ภาพรวมที่ใหญ่ขึ้น [เพื่อให้พวกเขา] มองเห็นแผนงานได้มากขึ้น" เมื่อเดือนกรกฎาคม ค.ศ. 2022 ไฟกีประกาศเฟสห้าและหกที่งานแซนดีเอโกคอมิก-คอน ประกอบด้วยภาพยนตร์และละครชุดทางโทรทัศน์บนดิสนีย์+ เหมือนกันและเปิดเผยว่าสามเฟสนี้จะรวมกันเป็น "เดอะมัลติเวิร์สซากา"

ไฟกีกล่าวถึงการพัฒนาเรื่องราวสำหรับภาพยนตร์ในอนาคตของจักรวาล เมื่อเดือนกันยายน ค.ศ. 2015 ว่า "มีจังหวะกว้าง ๆ " แม้ว่าบางครั้งจะเป็น "สิ่งที่เฉพาะเจาะจงมาก" เขากล่าวต่อว่ามีเวลาว่างมากพอที่จะ "มีที่ว่างให้แกว่งไกว เคลื่อนไหว และไป และสร้างความประหลาดใจให้กับตัวเองในสถานที่ที่เราจบลง" และภาพยนตร์แต่ละเรื่องจะรู้สึกพึงพอใจในตัวเอง แต่ยังคงเชื่อมต่อกับจักรวาลที่ใหญ่กว่าและราวกับว่ามันมีการวางแผนล่วงหน้าหลายปี สตูดิโอยังมีแผนฉุกเฉินต่าง ๆ สำหรับการกำกับภาพยนตร์ทั้งหมดของพวกเขา ในกรณีที่พวกเขาไม่สามารถหานักแสดงบางคนกลับมารับบทเดิม หรือซื้อลิขสิทธิ์ภาพยนตร์ของตัวละครได้อีกครั้ง เช่นที่ทำในเดือนกุมภาพันธ์ ค.ศ. 2015 กับสไปเดอร์แมน

## ภาพยนตร์
มาร์เวลสตูดิโอส์ฉายภาพยนตร์เป็นกลุ่มที่เรียกว่า "เฟส" ()

### ดิอินฟินิตีซากา
ภาพยนตร์ตั้งแต่เฟสหนึ่งถึงเฟสสาม เรียกรวมกันว่า "ดิอินฟินิตีซากา"

#### เฟสหนึ่ง

#### เฟสสอง

#### เฟสสาม

### เดอะมัลติเวิร์สซากา
ภาพยนตร์ตั้งแต่เฟสสี่ถึงหก เรียกรวมกันว่า "เดอะมัลติเวิร์สซากา" และรวมไปถึงละครโทรทัศน์หลายชุดและรายการพิเศษสองชุด บน ดิสนีย์+

#### เฟสสี่

#### เฟสห้า

#### เฟสหก

### อนาคต

มาร์เวลสตูดิโอส์ มีภาพยนตร์ในอนาคตที่วางแผนเอาไว้ห้าถึงหกปีนอกเหนือจากที่พวกเขาประกาศ เมื่อเดือนเมษายน ค.ศ. 2014 มีการวางแผนเนื้อเรื่องเพิ่มเติมจนถึงปี ค.ศ. 2028 เมื่อเดือนเมษายน ค.ศ. 2022 มีการวางแผนเนื้อเรื่องเพิ่มเติมจนถึงปี ค.ศ. 2032 ในเดือนกรกฎาคม ค.ศ. 2024 มาร์เวลสตูดิโอส์มีแนวคิดสำหรับโครงการต่าง ๆ ของพวกเขาจนถึง ค.ศ. 2029 แม้ว่าไฟกีจะระบุว่าแนวคิดเหล่านี้อาจเปลี่ยนแปลงได้ตามความจำเป็น ดิสนีย์ได้กำหนดวันฉายเพิ่มเติมสำหรับภาพยนตร์ของมาร์เวลสตูดิโอส์ที่ยังไม่ได้ประกาศ ได้แก่ 23 กรกฎาคมและ 5 พฤศจิกายน ค.ศ. 2027 เช่นเดียวกับวันที่ 18 กุมภาพันธ์, 5 พฤษภาคม และ 10 พฤศจิกายน ค.ศ. 2028

#### ''อาร์เมอร์วอร์ส''
เจมส์ โรดส์ ต้องเผชิญหน้ากับหนึ่งในความกลัวที่ยิ่งใหญ่ที่สุดของ โทนี สตาร์ก เมื่อเทคโนโลยีของสตาร์กตกอยู่ในมือคนชั่ว

เมื่อเดือนธันวาคม ค.ศ. 2020 มาร์เวลสตูดิโอส์ประกาศสร้าง *อาร์เมอร์วอร์ส* เป็นละครชุดดิสนีย์+ จากโครงเรื่องหนังสือการ์ตูนชื่อเดียวกัน โดยมี ดอน ชีเดิล กลับมารับบทเดิมเป็น เจมส์ โรดส์ / วอร์มะชีน ในเดือนสิงหาคม ค.ศ. 2021 ยัสเซอร์ เลสเตอร์ ได้รับการว่าจ้างให้เป็น หัวหน้านักเขียนบทของละครชุด ในเดือนกันยายน ค.ศ. 2022 มาร์เวลสตูดิโอส์ตัดสินใจปรับละครชุดให้เป็นภาพยนตร์ โดยให้ชีเดิลและเลสเตอร์ยังคงอยู่ในโครงการ การพัฒนาเริ่มชะลอตัวลงในเดือนกุมภาพันธ์ ค.ศ. 2025

*อาร์เมอร์วอร์ส* ดำเนินเรื่องหลังเหตุการณ์ใน *[[มหันตภัยอำพราง]]* (2023) วอลตัน กอกกินส์ จะกลับมารับบทเดิมเป็น ซันนี เบิร์ช จาก *[[แอนท์-แมน และ เดอะ วอสพ์]]* (2018)

#### ''แบล็ค แพนเธอร์ 3''
ไรอัน คูเกลอร์ และเควิน ไฟกี ได้พูดคุยถึงภาพยนตร์ *แบล็ค แพนเธอร์* ภาคที่สามในเดือนพฤศจิกายน ค.ศ. 2022 สองปีต่อมา คูเกลอร์พูดคุยกับ เดนเซล วอชิงตัน เกี่ยวกับการคัดเลือกเขาให้มารับบทในภาพยนตร์ภาคที่สาม เนต มัวร์ ผู้บริหารของมาร์เวลสตูดิโอส์ ซึ่งจะลาออกจากสตูดิโอในเดือนมีนาคม ค.ศ. 2025 จะกลับมาอำนวยการสร้างภาพยนตร์ร่วมกับมาร์เวลสตูดิโอส์ มัวร์ยืนยันในเดือนกุมภาพันธ์ ค.ศ. 2025 ว่า คูเกลอร์จะเป็นผู้กำกับภาพยนตร์ และกล่าวว่า งานจะเริ่มต้นอย่างจริงจังในปลายปีเดียวกัน เมื่อคูเกลอร์ทำงานกับภาพยนตร์ของเขาเรื่อง *[[ซินเนอร์ส (ภาพยนตร์ ค.ศ. 2025)|ซินเนอร์ส]]* (2025) เสร็จสิ้น คูเกลอร์ยืนยันในเดือนมิถุนายนว่า วอชิงตันได้รับเลือกให้แสดงในภาพยนตร์ การพัฒนาเริ่มต้นช่วงกลางเดือนพฤศจิกายน ค.ศ. 2025 ภาพยนตร์คาดว่าจะฉายใน ค.ศ. 2028

#### ''เบลด''
thumb|left|upright|มาเฮอร์ชาลา อาลี ได้รับบทแสดงนำใน ''เบลด'' ตั้งแต่มีการประกาศสร้างในเดือนกรกฎาคม ค.ศ. 2019
เมื่อเดือนพฤษภาคม ค.ศ. 2013 มาร์เวลสตูดิโอส์มีบทภาพยนตร์ที่ใช้งานได้สำหรับภาพยนตร์เรื่อง เบลด หลังจากได้รับสิทธิ์คืนจาก นิวไลน์ซินีมา ผู้จัดจำหน่ายภาพยนตร์ชุดก่อนหน้านี้ เมื่อเดือนกุมภาพันธ์ ค.ศ. 2019 มาเฮอร์ชาลา อาลี เข้ามาพูดคุยกับมาร์เวลสตูดิโอส์เกี่ยวกับการแสดงนำในภาพยนตร์เรื่องใหม่ หลังเขาเคยแสดงเป็น คอร์เนล "คอตตอนเมาท์" สโตกส์ ใน *[[ลุค เคจ (ภาพยนตร์ชุดทางโทรทัศน์)|ลุค เคจ]]* ละครชุดของมาร์เวลเทเลวิชัน ไฟกีประกาศอย่างเป็นทางการว่าอาลีจะแสดงเป็นเบลดในภาพยนตร์ดังกล่าวเมื่อเดือนกรกฎาคมที่งานแซนดีเอโกคอมิก-คอน อาลีปรากฏตัวครั้งแรกเฉพาะเสียงพูดเป็นเบลดใน *[[ฮีโร่พลังเทพเจ้า]]* (2021) โดยเขาไม่มีชื่อในเครดิต มีผู้กำกับหลายคนเข้ามามีส่วนร่วมกับภาพยนตร์ในปีต่อ ๆ มา ได้แก่ บาสซัม ทาริก และยานน์ เดอแมงก์ ในขณะที่การสร้างเกิดความล่าช้าหลายครั้ง เอริก เพียร์สัน เขียนบทภาพยนตร์ใหม่ในเดือนมิถุนายน ค.ศ. 2024 เมื่อมาร์เวลกำลังมองหาผู้กำกับคนใหม่ *เบลด* ถูกถอดออกจากตารางการฉายในเดือนตุลาคม ค.ศ. 2024 แต่ภาพยนตร์ยังคงอยู่ในระหว่างการพัฒนา และอาลียังคงร่วมแสดงอยู่

#### ภาพยนตร์ภาคต่อของ ''ชาง-ชี กับตำนานลับเท็นริงส์'' ที่ยังไม่มีชื่อ

เมื่อเดือนธันวาคม ค.ศ. 2021 ภาพยนตร์ภาคต่อของ *[[ชาง-ชี กับตำนานลับเท็นริงส์]]* (2021) ได้รับการประกาศว่ากำลังพัฒนา โดยมี เดสติน แดเนียล เครตตัน กลับมากำกับและเขียนบทภาพยนตร์ ซือมู่ หลิว คาดว่าจะกลับมารับบทเดิมเป็น ชาง-ชี ในเดือนถัดมา เมื่อเดือนกันยายน ค.ศ. 2024 เครตตันได้รับเลือกให้กำกับภาพยนตร์ *[[สไปเดอร์-แมน: แบรนด์ นิว เดย์]]* (2026) ซึ่งเป็นภาพยนตร์ที่มาร์เวลสตูดิโอส์ให้ความสำคัญมากกว่าภาคต่อของ *ชาง-ชี กับตำนานลับเท็นริงส์*

#### ภาพยนตร์ X-เม็น ที่ยังไม่มีชื่อ

ณ งานแซนดิเอโกคอมิก-คอนในเดือนกรกฎาคม ค.ศ. 2019 เควิน ไฟกี กล่าวว่ามนุษย์กลายพันธุ์จะถูกนำเข้าสู่จักรวาลภาพยนตร์มาร์เวล ซึ่งรวมถึงเอ็กซ์เมน และกล่าวว่าคำเหล่านี้สามารถใช้แทนกันได้และการนำเสนอในจักรวาลภาพยนตร์มาร์เวลจะแตกต่างกันจาก ภาพยนตร์ชุด ''X-เม็น'' ของ ทเวนตีท์เซนจูรีฟอกซ์ ในเดือนกันยายน ค.ศ. 2023 มาร์เวลสตูดิโอส์กำลังเตรียมพบกับนักเขียนสำหรับภาพยนตร์เอ็กซ์เมนในช่วงปลายปีเดียวกัน และ ไมเคิล เลสลี เข้าสู่การเจรจาเพื่อเขียนบทภาพยนตร์ในเดือนพฤษภาคม ค.ศ. 2024 เขาได้รับการยืนยันว่าเป็นผู้เขียนบทภาพยนตร์ในปีต่อมา หลังจากนั้นไม่นาน เจก ชไรเออร์ ได้รับการประกาศให้เป็นผู้กำกับภาพยนตร์ หลังได้รับการตอบรับที่ดีจากการกำกับภาพยนตร์เรื่อง *[[ธันเดอร์โบลต์ส*]]* (2025) หลังจากนำนักแสดงจากภาพยนตร์ชุด *X-เม็น* ของฟอกซ์กลับมาร่วมในมัลติเวิร์สซากา ไฟกีกล่าวว่า ภาพยนตร์จะมีทีม X-เม็น ที่มีการคัดเลือกนักแสดงใหม่ หลังจาก "รีเซ็ต" จักรวาลภาพยนตร์มาร์เวลใน *ซีเคร็ตวอร์ส* เขากล่าวว่า มันจะเป็น "ภาพยนตร์ที่เน้นกลุ่มวัยรุ่น เน้นการคัดเลือกนักแสดง"

#### ภาพยนตร์อื่น
มาร์เวลสตูดิโอส์กำลังทำงานในโครงการที่ยังไม่ทราบร่วมกับ สการ์เลตต์ โจแฮนส์สัน ซึ่งจะทำหน้าที่เป็นผู้อำนวยการสร้าง โครงการยังอยู่ในระหว่างการพัฒนาจนถึงกลางเดือนมิถุนายน ค.ศ. 2023 เมื่องานต้องหยุดชะงักเนื่องจากการหยุดงานของนักเขียน ช่วงเดือนพฤษภาคม ค.ศ. 2025 ไรอัน เรย์โนลส์ เริ่มต้นทำงานกับสรุปโครงเรื่องต่าง ๆ สำหรับภาพยนตร์รวมนักแสดงที่เน้นไปที่ตัวละคร X-เม็น "สามหรือสี่คน" ร่วมกับเดดพูล *[[เดอะฮอลลีวูดรีพอร์เตอร์]]* รายงานว่า ภาพยนตร์จะใช้เดดพูลแสดงในบทบาทสมทบที่จะทำให้ตัวละคร X-เม็น "ถูกนำไปใช้ในรูปแบบที่ไม่คาดคิด" และเรย์โนลส์กำลังทำงานอย่างอิสระจากมาร์เวลสตูดิโอส์เพื่อคิดค้นแนวคิดของภาพยนตร์ในขณะนั้น มีการรายงานในเดือนมิถุนายนว่า ภาพยนตร์ภาคต่อของ *[[เดอะ แฟนแทสติก โฟร์: จุดเริ่มต้นปฐมบทใหม่]]* (2025) อยู่ในระหว่างการพัฒนา

## นักแสดงและตัวละครประจำ

## การตอบรับ
### การทำเงินในบ็อกซ์ออฟฟิศ
จักรวาลภาพยนตร์มาร์เวลเป็นแฟรนไชส์ภาพยนตร์ที่ทำเงินสูงสุดตลอดกาลทั่วโลก โดยทำเงินมากกว่า 3.21 หมื่นล้านดอลลาร์สหรัฐในบ็อกซ์ออฟฟิศทั่วโลก ทั้งที่ยังไม่ได้ปรับตามอัตราเงินเฟ้อและปรับตามอัตราเงินเฟ้อ ภาพยนตร์ชุดย่อยหลายชุด ได้แก่ *[[อเวนเจอร์ส (การ์ตูน) ในสื่ออื่น|อเวนเจอร์ส]]*, *[[ไอรอนแมนในสื่ออื่น|ไอรอนแมน]]*, *[[กัปตันอเมริกาในสื่ออื่น|กัปตันอเมริกา]]*, *[[ธอร์ (มาร์เวลคอมิกส์) ในสื่ออื่น|ธอร์]]* และ *[[สไปเดอร์-แมนในสื่ออื่น|สไปเดอร์-แมน]]* ก็อยู่ในภาพยนตร์ชุดที่ประสบความสำเร็จมากที่สุดตลอดกาล *อเวนเจอร์ส: เผด็จศึก* เคยเป็นภาพยนตร์ที่ทำเงินสูงสุดตลอดกาล ตั้งแต่เดือนกรกฎาคม ค.ศ. 2019 ถึงมีนาคม ค.ศ. 2021 หลังการฉาย *[[เดดพูล & วูล์ฟเวอรีน]]* (2024) จักรวาลภาพยนตร์มาร์เวลกลายเป็นแฟรนไชส์ภาพยนตร์แรกที่ทำเงินมากกว่า 3 หมื่นล้านดอลลาร์สหรัฐ

### การตอบรับจากนักวิจารณ์และสาธารณะ

### รางวัล

ภาพยนตร์ในจักรวาลภาพยนตร์มาร์เวลได้รับการเสนอชื่อและได้รับรางวัลมากมาย รวมถึง การได้รับการเสนอชื่อในรางวัลออสการ์ 27 ครั้ง (ได้รับรางวัลสี่ครั้ง)

## หมายเหตุ

## อ้างอิง

## แหล่งข้อมูลอื่น
* 

หมวดหมู่:ภาพยนตร์ภาษาอังกฤษ
หมวดหมู่:ภาพยนตร์ในจักรวาลภาพยนตร์มาร์เวล